cyanic-selkie/wikianc huggingface dataset:
Φρανσίσκο Μασίας Νγκέμα
Διεύρυνση εξουσιών
Στις 7 Μαΐου του 1971 με το Διάταγμα 415 ανακλήθηκαν μέρη του Συντάγματος του 1968 και του παραχωρήθηκαν όλες οι απευθείας εξουσίες της κυβέρνησης και των θεσμών, συμπεριλαμβανομένης της νομοθετικής και της δικαστικής εξουσίας, όπως και ο διορισμός του υπουργικού συμβουλίου. Στις 18 Οκτωβρίου του 1971 εκδόθηκε ο Νόμος 1, βάσει του οποίου τιμωρούνταν με θάνατο όποιος απειλούσε τον Πρόεδρο ή την κυβέρνηση, ενώ η παρενόχληση ή δυσφήμηση του Πρόέδρου ή του υπουργικού συμβουλίου τιμωρούνταν με φυλάκιση 30 ετών. Ο Μασίας ανακηρύχθηκε ισόβιος Πρόεδρος στις 14 Ιουλίου του 1972, με το Συνταγματικό Διάταγμα αρ.1. Εισήγαγε νέο Σύνταγμα στις 29 Ιουλίου του 1973, που του έδωσε απόλυτη εξουσία. Στις 18 Μαρτίου του 197απαγόρευσε εντελώς την ιδιωτική εκπαίδευση.
Πραξικόπημα
Ο ανεψιός του Μασίας και πρώην στρατιωτικός κυβερνήτης του Μπιόκο, Τεοδόρο Ομπιάνγκ Νγκέμα Μπασόνγκο ηγήθηκε στρατιωτικού πραξικοπήματος στις 3 Αυγούστου του 1979 και ο Μασίας ανατράπηκε έπειτα από αρχική αντίσταση, με τη βοήθεια των πιστών σε αυτόν στρατιωτικών δυνάμεων. Οι πιστοί στρατιώτες σε αυτόν τελικά τον εγκατέλειψαν και ο άλλοτε δικτάτορας συνελήφθη σε δάσος στις 18 Αυγούστου. .
Δίκη και εκτέλεση
Το Ανώτατο Στρατιωτικό Συμβούλιο ξεκίνησε την εξέταση μαρτύρων και τη συλλογή μαρτυριών για τις πράξεις του καθεστώτος του Μασίας. Στη συνέχεια συστάθηκε στρατιωτικό δικαστήριο, στο οποίο παραπέμφθηκε στις 24 Σεπτεμβρίου ο θείος του Ομπιάνγκ για να δικαστεί, μαζί με άλλα μέλη του καθεστώτος. Οι 10 κατηγορούμενοι βαρύνονταν με κατηγορίες, όπως γενοκτονία, μαζικές δολοφονίες και διασπάθιση δημοσίου χρήματος, εκτός από εσχάτη προδοσία και παραβιάσεις των ανθρωπίνων δικαιωμάτων.
Ο Γενικός Εισαγγελέας πρότεινε την επιβολή της θανατικής ποινής στο Μασίας και κάθειρξη 30 ετών για 5 κατηγορουμένους και ενός έτους για τους υπόλοιπους 4. Η υπεράσπιση του άλλοτε δικτάτορα ζήτησε την αθώωσή του, τονίζοντας ότι οι συγκατηγορούμενοί του ήταν υπεύθυνοι για συγκεκριμένα αδικήματα. Ο ίδιος σε ομιλία του στο δικαστήριο υπερασπίστηκε τον εαυτό του και υπογράμμισε τα εξαιρετικά κατορθώματά του για τη χώρα. Το μεσημέρι, στις 29 Σεπτεμβρίου του 1979 το Δικαστήριο εξέδωσε τις αποφάσεις του, οι οποίες ήταν αυστηρότερες από εκείνες που είχε ζητήσει ο εισαγγελέας. Ο Μασίας Νγκέμα και 6 από τους συγκατηγορουμένους του καταδικάστηκαν σε θάνατο και σε δήμευση της περιουσίας τους. Σε 14χρονη φυλάκιση καταδικάστηκαν δύο εκ των κατηγορουμένων και άλλοι δύο σε κάθειρξη 4 ετών. .
Καθώς δεν υπήρχε ανώτερο δικαστήριο για να εφεσιβάλουν τις αποφάσεις, το Ειδικό Στρατιωτικό Δικαστήριο είχε λάβει τελεσίδικη απόφαση. Οι καταδικασθέντες εκτελέστηκαν με τουφεκισμό, από εκτελεστικό απόσπασμα Μαροκινών, στη διαβόητη φυλακή της Μαύρης Ακτής στις 6 το απόγευμα της ίδιας ημέρας.
Εξωτερικοί σύνδεσμοι
Κατηγορία:Στρατιωτικοί Κατηγορία:Πρόεδροι της Ισημερινής Γουινέας
Κρίστιαν Γκόλντμπαχ
Ο Κρίστιαν Γκόλντμπαχ (Christian Goldbach) (18 Μαρτίου 1690 – 1 Δεκεμβρίου 1764) ήταν Γερμανός μαθηματικός, ο οποίος σπούδασε επίσης νομικά. Είναι γνωστός για την εικασία που έλαβε το όνομά του.
Βιογραφία
Γεννήθηκε στο Καίνιξμπεργκ, την πρωτεύουσα του Δουκάτου της Πρωσίας, τμήμα του Βραδεμβούργου-Πρωσίας και ήταν γιος πάστορα. Φοίτησε στο Πανεπιστήμιο του Καίνιξμπεργκ (Royal Albertus University). Μετά το τέλος των σπουδών του, έκανε για αρκετό καιρό εκπαιδευτικά ταξίδια στην Ευρώπη, από το 1710 έως το 1724, επισκεπτόμενος άλλα κρατίδια της Γερμανίας, την Αγγλία, την Ολλανδία, την Ιταλία και τη Γαλλία και συναντώντας άλλους διάσημους μαθηματικούς, όπως ο Γκότφριντ Βίλχελμ Λάιμπνιτς, ο Λέοναρντ Όιλερ και ο Νικόλαους Α' Μπερνούλι. Στο Καίνιξμπεργκ γνώρισε τον Γκέοργκ Μπέρναρντ Μπίλφινγκερ και τον Γιάκομπ Χέρμαν.
Εργάστηκε στην Ακαδημία Επιστημών της Αγίας Πετρούπολης, η οποία είχε μόλις ανοίξει. Αργότερα, υπήρξε εκπαιδευτής του Τσάρου Πέτρου ΙΙ το 1728. Το 1742 μπήκε στο Ρωσικό Υπουργείο Εξωτερικών.
Συνεισφορά
Ο Γκόλντμπαχ είναι κυρίως γνωστός για την αλληλογραφία του με τον Λάιμπνιτς, τον Όιλερ και τον Μπερνούλι, και ειδικά για το γράμμα του προς τον Όιλερ το 1742, στο οποίο περιέγραφε την εικασία του. Επίσης μελέτησε και απέδειξε θεωρήματα των τέλειων δυνάμεων, όπως το θεώρημα Γκόλντμπαχ-Όιλερ, και πρόσφερε κάποια αποτελέσματα στην ανάλυση.
Εξωτερικοί σύνδεσμοι
Κατηγορία:Γερμανοί μαθηματικοί Κατηγορία:Μαθηματικοί του 18ου αιώνα
Σλάβα (τραγουδίστρια)
Η Αναστασία Βλαντίμιροβνα Σλανέφσκαγια (Ρωσικά: Анастаси́я Влади́мировна Слане́вская) είναι Ρωσίδα τραγουδίστρια, ηθοποιός, μοντέλο και τηλεοπτική προσωπικότητα γεννημένη στις 15 Μαΐου του 1980.
Πρόωρη Ζωή
Η Σλάβα γεννήθηκε στις 15 Μαΐου του 1980 στη Μόσχα. Ο πατέρας της Βλαντίμιρ Σλανέφσκι ήταν οδηγός και η μητέρα της οικονομολόγος.
Καριέρα
Αργότερα ξεκίνησε την καριέρα της στο τραγούδι. Το 2011 κέρδισε το ρωσικό Τηλεοπτικό Βραβείο Μουζ στην κατηγορία καλύτερο τραγούδι με το κομμάτι Οντινοσέστβο (Ρωσικά: Одиночество μτφρ: Μοναξιά)
Είναι επίσης τηλεοπτική προσωπικότητα και φιλάνθρωπος. Κάνει φιλανθρωπίες σε ανθρώπους που πάσχουν από HIV.
Το 2001 με 2006 έπαιξε στην σειρά «Κλαμπ» με τους Νάστια Ζαντορόζναγια και Πιότρ Φιόντοροφ. Το 2007 έπαιξε σε δύο ταινίες, τις "Παράγραφος 78" και τη συνέχεια της "Παράγραφος 78 № 2", με τον Γκόσα Κουτσένκο.
Το 2011 τραγούδησε με τον Ρώσο τραγουδιστή Στας Πιέχα.
Παραπομπές
Κατηγορία:Ρωσίδες τραγουδίστριες Κατηγορία:Ρωσίδες ηθοποιοί Κατηγορία:Ρωσίδες μοντέλα Κατηγορία:Φωτομοντέλα Κατηγορία:Ρώσοι Τηλεπαρουσιαστές
Gagnamagnið
Οι Gagnamagnið είναι ένα ισλανδικό συγκρότημα με επικεφαλής τον Ντάδι Φρέιρ Πέτιρσον. Το συγκρότημα θα εκπροσωπήσει την Ισλανδία στο διαγωνισμό τραγουδιού της Eurovision 2020 που θα πραγματοποιηθεί στο Ρότερνταμ της Ολλανδίας με το τραγούδι "Think About Things".
Ιστορικό
Τα έξι μέλη της μπάντας είναι ο τραγουδιστής Daði Freyr Pétursson, η σύζυγος του Daði, Árný Fjóla Ásmundsdóttir, η αδελφή του Daği Sigrún Birna Pétursdóttir, ο Hulda Kristín Kolbrúnardóttir, ο Stefán Hannesson και ο Jóhann Sigurður Jóhannsson.
Το όνομα της μπάντας, ενώ μεταφράζεται σε "Τα δεδομένα", είναι η ισλανδική λέξη για το "Σχέδιο δεδομένων", ενώ κυριολεκτικά σημαίνει "ο όγκος των δεδομένων". Η εικόνα της ομάδας χαρακτηρίζεται από τα πράσινα πουλόβερ που φέρουν την υπογραφή τους, με το πουλόβερ του κάθε μέλους να τα αντιπροσωπεύει και να φέρει την εικόνα ενός πορτρέτου τέχνης pixel του κεφαλιού τους.
Οι στίχοι της ισλανδικής εκδοχής του "Think About Things" (επίσης με τίτλο "Gagnamagnið") δημιουργούν μια φανταστική έκδοση εμπνευσμένη από την επιστημονική φαντασία της ίδιας της μπάντας. Ο Daði Freyr ανέφερε ότι οι ισλανδικοί στίχοι μιλούν για το Gagnamagnið (το φανταστικό συγκρότημα που εκτελούμε όπως στο Söngvakeppnin) που προέρχεται από το μέλλον και το διάστημα για να σώσει τον κόσμο με το ολοκαίνουργιο χορό τους.
Μουσική σταδιοδρομία και Eurovision
Το 2017, οι Daði Freyr Pétursson και Gagnamagnið συμμετείχαν στο Söngvakeppnin, για να εκπροσωπήσουν την Ισλανδία στο διαγωνισμό τραγουδιού της Eurovision 2017 με το τραγούδι "Hvað með það?" ("Είναι αυτή η αγάπη;"). Ήρθαν στη δεύτερη θέση μετά από την Svala Björgvinsdóttir με το τραγούδι "Paper". Οι Daði & Gagnamagnið συμμετείχαν στο Söngvakeppnin το 2020 με το τραγούδι "Gagnamagnið" (γνωστό στα αγγλικά ως "Think About Things"). Κέρδισαν το Söngvakeppnin το 2020 και θα εκπροσωπήσουν την Ισλανδία στο διαγωνισμό τραγουδιού της Eurovision 2020.
Παραπομπές
Κατηγορία:Ισλανδικά μουσικά συγκροτήματα Κατηγορία:Συμμετέχοντες στο διαγωνισμό τραγουδιού Eurovision με την Ισλανδία Κατηγορία:Διαγωνισμός Τραγουδιού Eurovision 2021 Κατηγορία:Συμμετέχοντες στη Eurovision
Ρόζαλιντ Ράσελ
μικρογραφία|260x260εσ|Με τον [[Κάρι Γκραντ στην ταινία Ξαναπαντρεύομαι τη γυναίκα μου (1940)]] Η Ρόζαλιντ Ράσελ (αγγλ. Rosalind Russell), (4 Ιουνίου 1907 - 28 Νοεμβρίου 1976) ήταν Αμερικανίδα ηθοποιός του κινηματογράφου και του θεάτρου, σεναριογράφος και τραγουδίστρια, γνωστή για τη συμμετοχή της στις ταινίες: Ξαναπαντρεύομαι τη γυναίκα μου (His Girl Friday), πλάι στον Κάρι Γκραντ, στο ρόλο της δημοσιογράφου Χίλντι, Η θεία μου κι εγώ (Auntie Mame, 1958) στον ρόλο της Μέιμ Ντένις και Γυμνή κάθε βράδυ (Gypsy, 1962), πλάι στην Νάταλι Γουντ, στον ρόλο της Ρόουζ. Ικανότατη κωμικός, η Ράσελ κατάφερε να κερδίσει πέντε Χρυσές Σφαίρες και τις πέντε φορές που ήταν υποψήφια για το βραβείο. Βραβεύτηκε επίσης με βραβείο Τόνι το 1953 για την ερμηνεία της στο μιούζικαλ Wonderful Town, βασισμένο στην ταινία My Sister Eileen, στην οποία είχε πρωταγωνιστήσει το 1942. Προτάθηκε τέσσερις φορές για Όσκαρ Α' Γυναικείου Ρόλου, αλλά δεν κέρδισε ποτέ το βραβείο.
Πέρα από τις ικανότητές της ως κομεντιέν, η Ράσελ ήταν καλή κι ως καρατερίστα, ιδιαίτερα σε ρόλους πλουσίων και καθωσπρέπει γυναικών. Η καριέρα της κράτησε σαράντα χρόνια, από τη δεκαετία του '30 εώς και τον θάνατό της από καρκίνο του μαστού στα μέσα της δεκαετίας του '70. Σημαντική θέση στην φιλμογραφία της έχουν η ταινίες: Γκρεμισμένα είδωλα (The Citadel, 1938), Γυναίκες (Women, 1939), Σίστερ Κέννυ (Sister Kenny, 1946), Το πένθος ταιριάζει στην Ηλέκτρα (Mourning Becomes Electra, 1947), Πικ-νικ (Picnic, 1955) και Η πλειοψηφία του ενός (A Majority of One, 1961).
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ) Κατηγορία:Νικητές Ανθρωπιστικού Βραβείου Τζιν Χέρσολτ
Νάσιοναλ Πρέμιερ Λιγκς Ταζμέινια
Η Νάσιοναλ Πρέμιερ Λιγκς Ταζμέινια (αγγλικά: National Premier Leagues Tasmania) είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Τασμανία. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Τασμανίας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Τασμανίας, το διοικητικό όργανο του αθλήματος στην πολιτεία.
Ιστορία
Το 2016 το πρωτάθλημα μετονομάστηκε από Βίκτορι Λιγκ (Victory League) σε Νάσιοναλ Πρέμιερ Λιγκς Ταζμέινια (National Premier Leagues Tasmania) για να αντικατοπτρίζει την προσχώρησή του στη διοργάνωση Νάσιοναλ Πρέμιερ Λιγκς.
Εξωτερικοί σύνδεσμοι
Κατηγορία:Ποδόσφαιρο στην Αυστραλία
Τορ
Ιστορία
Η Τορ αναφέρεται από την αρχαιότητα και ήταν γνωστή σαν η γη της Ραϊθώ, ή Ράιθ όπως ονομαζόταν τότε η πόλη και η Όαση, η γη των φρούτων, από τα πολλά φοινικόδεντρα. Ταυτίζεται με την βιβλική Ελίμ πριν πάρει το σημερινό της όνομα Τορ ή Ελ Τορ από τον βουνό Γκαμπάλ Ελ Τορ. Η Ελ Τορ αναφέρεται λιμάνι των Φοινίκων, εδώ ο Μωυσής και οι Ισραηλίτες κατά την έξοδο από την Αίγυπτο συνάντησαν τις δώδεκα πηγές και εβδομήντα εκπροσώπους των Φοινίκων.
Τον 3ο αιώνα ο βυζαντινός αυτοκράτορας Ιουστινιανός έχτισε την ερειπωμένη σημερινή Ιερά Μονή Λαύρα της Ραϊθώ όπου τον 4ο αιώνα σφαγιάστηκαν 40 μοναχοί από Άραβες. Στα νεότερα χρόνια οι πρώτοι κάτοικοι του χωριού ήταν Βεδουίνοι που ήταν κυρίως ψαράδες.
Εξωτερικοί σύνδεσμοι
Κατηγορία:Πόλεις της Αιγύπτου στη Χερσόνησο του Σινά
Αραβικά κράτη του Περσικού Κόλπου
Πολιτική
Ορισμένα κράτη είναι συνταγματικές μοναρχίες με εκλεγμένα κοινοβούλια. Το Μπαχρέιν (Majlis al Watani) και το Κουβέιτ (Majlis al Ummah) έχουν νομοθετικά σώματα με μέλη που εκλέγονται από τον πληθυσμό.
Το Σουλτανάτο του Ομάν έχει επίσης ένα συμβουλευτικό συμβούλιο (Majlis ash-Shura) που εκλέγεται από τους πολίτες. Στα ΗΑΕ, μια ομοσπονδία επτά μοναρχικών εμιράτων, το Ομοσπονδιακό Εθνικό Συμβούλιο λειτουργεί μόνο ως συμβουλευτικό όργανο, αλλά ορισμένα από τα μέλη του επιλέγονται τώρα μέσω ενός περιορισμένου εκλογικού σώματος που ορίζεται από τους επτά ηγέτες. Η Σαουδική Αραβία παραμένει κληρονομική μοναρχία με περιορισμένη πολιτική εκπροσώπηση. Στο Κατάρ, έχει αναφερθεί προς έναρξη ένα εκλεγμένο εθνικό κοινοβούλιο και έχει γραφτεί στο νέο σύνταγμα, αλλά δεν έχουν ακόμη διεξαχθεί εκλογές.
Πολιτισμός
Τα αραβικά κράτη στον Περσικό Κόλπο είναι πολιτιστικά κοντά μεταξύ τους, εκτός από το Ιράκ. Το Ισλάμ διαμορφώνει τις περισσότερες πολιτιστικές παραδόσεις και έθιμα. Ιστορικά, η θηλυκή βρεφοκτονία ασκήθηκε λόγω της ντροπής και της επιβάρυνσης που έφερε. Ο ομοαίματος γάμος επιτρέπεται βάσει του Ισλάμ. Το τρέχον ποσοστό αιμομιξίας των ΗΑΕ είναι 50,5%. Πιστεύεται ότι ένα κορίτσι ήταν έτοιμο να παντρευτεί όταν έκανε συχνά λάθη κάνοντας τις δουλειές του σπιτιού.
Οι σαπουνόπερες είναι σημαντική εθνική αναψυχή στην αραβική περιοχή του Κόλπου. Είναι πιο δημοφιλείς κατά τη διάρκεια του Ραμαζανιού, όταν οι οικογένειες μαζεύονται για να σπάσουν τη νηστεία. Οι περισσότερες από αυτές τις σαπουνόπερες βασίζονται στο Κουβέιτ. Οι σαπουνόπερες του Κουβέιτ είναι οι πιο προβεβλημένες σαπουνόπερες στην περιοχή του Περσικού Κόλπου. Αν και συνήθως ερμηνεύονται στη διάλεκτο του Κουβέιτ, έχουν παιχτεί με επιτυχία τόσο μακριά όσο η Τυνησία. Η ποπ κουλτούρα του Κουβέιτ, με τη μορφή θεάτρου, ραδιοφώνου και σαπουνόπερας τηλεόρασης, ευδοκιμεί και εξάγεται σε γειτονικά αραβικά κράτη του Περσικού Κόλπου. Οι Darb El Zalag, Khalti Gmasha και Ruqayya wa Sabika είναι από τις σημαντικότερες τηλεοπτικές παραγωγές στην περιοχή του Περσικού Κόλπου. Το Κουβέιτ θεωρείται ευρέως η πολιτιστική πρωτεύουσα των αραβικών κρατών της περιοχής του Περσικού Κόλπου, όπου συχνά ονομάζεται το «Χόλυγουντ του Κόλπου» λόγω της δημοτικότητας των αραβικών τηλεοπτικών σαπουνόπερων και θεάτρων.
Οι κάτοικοι των ακτών της Ανατολικής Αραβίας μοιράζονται παρόμοιες κουλτούρες και στυλ μουσικής, όπως οι φιζίρι, σάουτ και λίουα. Το πιο αξιοσημείωτο πολιτιστικό γνώρισμα των Αράβων της Ανατολικής Αραβίας είναι ο προσανατολισμός και η εστίασή τους προς τη θάλασσα. Η ναυτική ζωή στα μικρά αραβικά κράτη είχε ως αποτέλεσμα μια κοινωνία προσανατολισμένη προς τη ναυτική τέχνη, όπου τα βιοποριστικά μέσα έχουν παραδοσιακά κερδίσει σε ναυτιλιακές βιομηχανίες.
Πριν από τη σύσταση του Συμβουλίου Συνεργασίας του Κόλπου το 1981, ο όρος «Χαλίτζι» χρησιμοποιήθηκε αποκλειστικά για τους κατοίκους της Ανατολικής Αραβίας. Ιστορικά, το «Χαλίτζι» σήμαινε απόγονοι των ιχθυοφάγων, τους παράκτιους «ψαροφάγους». Γεωγραφικά, η αραβική γλώσσα ομιλείτε αποκλειστικά στην Ανατολική Αραβία.
Ελευθερία του τύπου
Ο Τύπος στα αραβικά κράτη του Περσικού Κόλπου έχει διάφορους βαθμούς ελευθερίας με το Κουβέιτ να είναι στην κορυφή με έναν ζωντανό τύπο που απολαμβάνει σημαντικά περισσότερη ελευθερία από τους ομολόγους του στον Περσικό Κόλπο σύμφωνα με το Freedom House και τους Δημοσιογράφους Χωρίς Σύνορα. Και οι δύο οργανισμοί κατατάσσουν τον Τύπο του Κουβέιτ ως τον πιο ελεύθερο από όλα τα αραβικά κράτη του Περσικού Κόλπου και, στην πραγματικότητα, κατατάσσεται μεταξύ των κορυφαίων τριών πιο ελεύθερων Τύπου στον αραβικό κόσμο. Το Κατάρ και το Ομάν βρίσκονται στη δεύτερη και τρίτη θέση αντίστοιχα στην περιφερειακή κατάταξη.
Ειρήνη
Τα έξι αραβικά κράτη του Περσικού Κόλπου βρίσκονται σε μια ευμετάβλητη περιοχή και οι έξι κυβερνήσεις τους, με διαφορετικούς βαθμούς επιτυχίας και προσπάθειας, προσπαθούν να προωθήσουν την ειρήνη στις χώρες τους και σε άλλες χώρες. Ωστόσο, οι αραβικές χώρες στην περιοχή του Περσικού Κόλπου - συγκεκριμένα η Σαουδική Αραβία και το Κατάρ - κατηγορούνται για χρηματοδότηση ισλαμιστών μαχητών, όπως η Χαμάς και η Μουσουλμανική Αδελφότητα. Σύμφωνα με τον Παγκόσμιο Δείκτη Ειρήνης του Ινστιτούτου Οικονομικών και Ειρήνης (IEP) του 2016, οι έξι κυβερνήσεις είχαν διάφορους βαθμούς επιτυχίας στη διατήρηση της ειρήνης μεταξύ των αντίστοιχων συνόρων τους με το Κατάρ να κατατάσσεται στην 1η θέση μεταξύ των περιφερειακών ομολόγων του ως η πιο ειρηνική περιφέρεια και έθνος της Μέσης Ανατολής (και κατατάσσεται στην 34η θέση παγκοσμίως), ενώ το Κουβέιτ καταλαμβάνει τη δεύτερη θέση τόσο στην περιφέρεια όσο και στην περιοχή της Μέσης Ανατολής (και 51η θέση παγκοσμίως) ακολουθούμενο από τα ΗΑΕ στην τρίτη θέση (61η θέση παγκοσμίως).
Οικονομία
μικρογραφία|260x260εσ| Χάρτης των μελών του [[Συμβούλιο Συνεργασίας του Κόλπου|Συμβουλίου Συνεργασίας του Κόλπου (το Ιράκ δεν είναι μέλος).]] Όλα αυτά τα αραβικά κράτη έχουν σημαντικά έσοδα από το πετρέλαιο. Τα Ηνωμένα Αραβικά Εμιράτα διαφοροποιούν επιτυχώς την οικονομία, καθώς το 79% του συνολικού ΑΕΠ των ΗΑΕ προέρχεται από τομείς εκτός του πετρελαίου. Το πετρέλαιο αντιπροσωπεύει μόνο το 2% του ΑΕΠ του Ντουμπάι. Το Μπαχρέιν έχει την πρώτη οικονομία του Περσικού Κόλπου εκτός του πετρελαίου, επειδή η οικονομία του Μπαχρέιν δεν βασίζεται στο πετρέλαιο. Από τα τέλη του 20ού αιώνα, το Μπαχρέιν έχει επενδύσει σε μεγάλο βαθμό στον τραπεζικό και τον τουριστικό τομέα. Η πρωτεύουσα της χώρας, η Μανάμα, φιλοξενεί πολλές μεγάλες χρηματοοικονομικές δομές. Το Μπαχρέιν και το Κουβέιτ έχουν υψηλό Δείκτη Ανθρώπινης Ανάπτυξης (παγκόσμια κατάταξη 45 και 48 αντίστοιχα) και αναγνωρίστηκαν από την Παγκόσμια Τράπεζα ως οικονομίες υψηλού εισοδήματος.
Σύμφωνα με την Παγκόσμια Τράπεζα, τα περισσότερα από αυτά τα αραβικά κράτη ήταν οι πιο γενναιόδωροι χορηγοί βοήθειας στον κόσμο ως ποσοστό του ΑΕΠ.
Εξωτερικοί σύνδεσμοι
Κατηγορία:Αραβία Κατηγορία:Περσικός Κόλπος Κατηγορία:Αραβικός Σύνδεσμος Κατηγορία:Σελίδες με πηγές CS1 στα Αραβικά (ar)
Ογκόνεκ
Το ογκόνεκ μπορεί επίσης να συνδεθεί με το κάτω μέρος ενός φωνήεντος στα αρχαία νορδικά -ισλανδικά για να δείξει μήκος ή φωνήεν τρυφερότητας. Για παράδειγμα, στα αρχαία νορβηγικά, το ǫ αντιπροσωπεύει το παλιό νορβηγικό φωνήεν, το οποίο στα παλαιά ισλανδικά συγχωνεύεται με το ø ‹ö›.
Χρήση
Παράδειγμα στα πολωνικά:
Παράδειγμα στη Ντογκρίμπ:
Ρινική προφορά
Η χρήση του ογκόνεκ για να δείξει τη ρινικότητα είναι συνηθισμένη στη μεταγραφή των ιθαγενών γλωσσών της Αμερικής. Αυτή η χρήση προήλθε από τις ορθογραφίες που δημιουργήθηκαν από Χριστιανούς ιεραπόστολους για να μεταγράψουν αυτές τις γλώσσες. Αργότερα, η πρακτική συνεχίστηκε από αμερικανιστές ανθρωπολόγους και γλωσσολόγους που εξακολουθούν, μέχρι σήμερα, να ακολουθούν αυτόν τον κανόνα με φωνητική μεταγραφή (βλ. Αμερικανιστική φωνητική σημειογραφία).
Το ογκόνεκ χρησιμοποιείται επίσης για να δείξει ένα ρινικό φωνήεν στα πολωνικά, στην ακαδημαϊκή μεταγραφή της παλαιάς εκκλησιαστικής σλαβονικής γλώσσας, στη Ναβάχο, στη δυτική Απάτσι, στη Τσιρικάχουα, στη Ντογκρίμπ, στη Τσιπεγουαϊάν και στην Elfdalian. Στα πολωνικά, το ę είναι ρινικό e. Ωστόσο, το ą είναι ρινικό o και όχι a, λόγω μετατόπισης φωνήεντος. Το ą, αρχικά μακρύ ρινικό a, μετατράπηκε σε σύντομο ρινικό o όταν εξαφανίστηκε η διάκριση σε ποσότητα φωνήεντος.
Μήκος
Στα λιθουανικά, το nosinė (κυριολεκτικά: ρινικό σήμα) σήμαινε αρχικά ρινικό φωνήεν, αλλά γύρω στα τέλη του 17ου αιώνα, τα ρινικά φωνήεντα σταδιακά εξελίχθηκαν στα αντίστοιχα μακρά μη ρινικά φωνήεντα στις περισσότερες διαλέκτους. Έτσι, το σήμα είναι τώρα εκ των πραγμάτων ένας δείκτης του μήκους φωνήεντος (το μήκος των ετυμολογικά μη ρινικών φωνηέντων σημειώνεται διαφορετικά). Το σήμα συμβάλλει επίσης στη διάκριση διαφορετικών γραμματικών μορφών με κατά τα άλλα την ίδια γραπτή μορφή, αλλά που προφέρονται διαφορετικά.
Μειωμένη άρθρωση
Μεταξύ 1927 και 1989, το ογκόνεκ υποδήλωνε μείωση στα φωνήεντα, και, από το 1976, και στα σύμφωνα σύμφωνα με το Διεθνές Φωνητικό Αλφάβητο (ΔΦΑ). Ενώ τα παρωχημένα διακριτικά έχουν επίσης ταυτοποιηθεί ως το αριστερό μισό διακριτικό δαχτυλίδι, πολλές δημοσιεύσεις του ΔΦΑ χρησιμοποιούσαν το ογκόνεκ.
Στη Ράινεσε Ντοκουμέντα, σημειώνει φωνήεντα που είναι πιο ανοιχτά από αυτά που υποδηλώνονται με τα βασικά της γράμματα Ää, Oo, Öö. Σε δύο περιπτώσεις, μπορεί να συνδυαστεί με διαλυτικά.
Εξωτερικοί σύνδεσμοι
Κατηγορία:Πολωνική γλώσσα Κατηγορία:Λιθουανική γλώσσα Κατηγορία:Ειδικά πολωνικά γράμματα
Γκενάντι Ζιουγκάνοφ
Ο Γκενάντι Αντρέγεβιτς Ζιουγκάνοφ (ρωσ. Геннадий Андреевич Зюганов) γεννήθηκε στις 26 Ιουνίου του 1944, είναι Ρώσος πολιτικός, Πρώτος Γραμματέας του Κομμουνιστικού Κόμματος της Ρωσικής Ομοσπονδίας (από το 1993), Πρόεδρος της Ένωσης Κομμουνιστικών Κομμάτων-Κομμουνιστικό Κόμμα της Σοβιετικής Ένωσης (από το 2001), αναπληρωτής της Κρατικής Δούμας (από το 1995) καθώς και μέλος της Κοινοβουλευτικής Συνέλευσης του Συμβουλίου της Ευρώπης (από το 1996).
Πρώτα χρόνια
Ο Γκενάντι Ζιουγκάνοφ γεννήθηκε στις 26 Ιουνίου του 1944 στη Μούμρινο, στην περιφέρεια του Αριόλ, νότια της Μόσχας. Ο πατέρας και ο παππούς του ήταν καθηγητές και ο Γκενάντι ακολούθησε τα χνάρια τους. Μετά την αποφοίτηση του από το τοπικό σχολείο δευτεροβάθμιας εκπαίδευσης, το 1961, δούλεψε εκεί ως καθηγητής Φυσικής για ένα χρόνο μέχρι το 1962. Το 1962, ο Γκενάντι Ζιουγκάνοφ γράφτηκε στο Τμήμα Φυσικής και Μαθηματικών στο Παιδαγωγικό Ινστιτούτο του Αριόλ. Από το 1963 μέχρι το 1966, ο Γκενάντι Ζιουγκάνοφ δούλεψε στις μονάδες της Ακτινοβολίας, της Χημείας, της Πληροφορικής και της Βιολογίας στην Ομάδα των σοβιετικών δυνάμεων στη Γερμανία. Το 1966, ο Γκενάντι Ζιουγκάνοφ, εντάχθηκε στο Κομμουνιστικό Κόμμα της Σοβιετικής Ένωσης. Επέστρεψε στο Παιδαγωγικό Ινστιτούτο το 1966 για να ολοκληρώσει το πτυχίο του το 1969. Κατά την επιστροφή ήταν ήδη γνωστός αθλητής και πολιτικός και παντρεμένος με τη σύζυγο του, Ναντέζντα.
Εργασία
thumb|right|200px|Η υπογραφή του Γκενάντι Ζιουγκάνοφ Ο Γκενάντι Ζιουγκάνοφ δίδασκε μαθηματικά, αλλά το 1967 τέθηκε σε εργασία στο τμήμα του Κομμουνιστικού Κόμματος της Σοβιετικής Ένωσης του Αριόλ. Έγινε ο Πρώτος Γραμματέας της τοπικής οργάνωσης Κομσομόλ και επικεφαλής της περιφέρειας με αντικείμενο την ιδεολογία και την προπαγάνδα. Ο Γκενάντι Ζιουγκάνοφ είχε αναδειχθεί ως ο κορυφαίος πολιτικός της περιοχής. Ανάμεσα σε άλλες δραστηριότητες ως ηγέτης της τοπικής Κομσομόλ οργάνωνε πάρτι και χορούς. Ο Γκενάντι Ζιουγκάνοφ έγινε "Πρώτος Γραμματέας" του Κομσομόλ και ηγέτης της περιφέρειας και δεύτερη φορά. Το 1978, ο Γκενάντι Ζιουγκάνοφ γράφτηκε στην Ακαδημία Κοινωνικών Επιστημών στον τομέα της ιατρικής και πήρε το μετά-διδακτορικό του, το 1980. Μετά επιστρέφει στο Αριόλ και ξαναγίνεται ηγέτης της μέχρι το 1983. Το 1983, έγινε καθοδηγητής στο τμήμα αγκιτάτσιας και προπαγάνδας της Κεντρικής Επιτροπής του Κομμουνιστικού Κόμματος στη Μόσχα. Ο Γκενάντι Ζιουγκάνοφ έγινε από τους κύριους επικριτές της πολιτικής του Μιχαήλ Γκορμπατσώφ, ειδικά όσον αφορά τις πολιτικές της "γκλάσνοστ" και της "Περεστρόικα".
Κομμουνιστικό Κόμμα της Ρωσικής Ομοσπονδίας
Ο Γκενάντι Ζιουγκάνοφ έγραψε πολλά βιβλία, στα οποία επιτέθηκε στον Μπορίς Γιέλτσιν και ήλπιζε να επιστρέψει ο κομμουνισμός που υπήρχε στη χώρα πριν από την εποχή του Μιχαήλ Γκορμπατσώφ. Όταν το Κομμουνιστικό Κόμμα της Σοβιετικής Ένωσης διαλύθηκε, έγινε ένας από τους επτά γραμματείς της Κεντρικής Επιτροπής του νέου Κομμουνιστικού Κόμματος της Ρωσικής Ομοσπονδίας και το 1993 έγινε πρόεδρος του κόμματος. Επίσης έγινε πρόεδρος της Ένωσης Κομμουνιστικών Κομμάτων-Κομμουνιστικό Κόμμα της Σοβιετικής Ένωσης το 2001, αντικαθιστώντας τον Ολέγκ Σσένιν.
Προεδρικές εκλογές 2008
Ο Γκενάντι Ζιουγκάνοφ έθεσε υποψηφιότητα για την προεδρία της χώρας του τον Οκτώβριο του 2005, μετά τον πρώην πρωθυπουργό της χώρας, Μιχαήλ Κασιάνοφ. Τον Ιανουάριο του 2008, σε ένα ανοιχτό προεκλογικό τηλεοπτικό σόου αμφισβήτησε την επιλογή του Βλαντίμιρ Πούτιν για την προεδρία της Ρωσίας, τον Ντμίτρι Μεντβέντεφ. Η ομάδα του Μεντβέντεφ αρνήθηκε να συμμετάσχει στο σόου επικαλούμενη έλλειψη χρόνου. Στις 2 Μαρτίου του 2008, στις προεδρικές εκλογές έλαβε το 17.76% των ψήφων, κάτι που τον τοποθέτησε στη δεύτερη θέση μετά τον Ντμίτρι Μεντβέντεφ, ο οποίος πήρε το 70.23% των ψήφων.
Εξωτερικοί σύνδεσμοι
Κατηγορία:Ρώσοι πολιτικοί Κατηγορία:Ρώσοι κομμουνιστές
Ο Ζαχαροπλάστης
Πηγές
"Οι Μεγάλοι Έλληνες Ζωγράφοι: Νικόλαος Γύζης", Ιωάννης Παπαϊωάννου, ISBN 960-442-542-0
Εξωτερικοί σύνδεσμοι
Κατηγορία:Έργα ζωγραφικής του Νικολάου Γύζη
Ευρωλίγκα ανδρών 2004-05
Η Ευρωλίγκα ανδρών 2004-2005 ήταν η πέμπτη σεζόν της σύγχρονης εποχής της κορυφαίας ευρωπαϊκής διασυλλογικής επαγγελματικής διοργάνωσης μπάσκετ υπό την αιγίδα της Euroleague Basketball.Την σεζόν 2004–05 συμμετείχαν 24 ομάδες από 13 διαφορετικές χώρες. Το Final Four έλαβε χώρα στο στάδιο Ολιμπίσκι, στη Μόσχα της Ρωσίας, με τη Μακάμπι να επικρατεί στον μεγάλο τελικό της ισπανικής Τάου Θεράμικα με σκορ 90–78 και έτσι να αναδεικνύεται πρωταθλήτρια Ευρώπης για δεύτερη συνεχόμενη φορά.
2005 Κατηγορία:Καλαθοσφαίριση το 2004 Κατηγορία:Καλαθοσφαίριση το 2005
Κρυονέρι Κορινθίας
Το Κρυονέρι βρίσκεται νότια της πόλης του Κιάτου και στο γεωγραφικό κέντρο της Κορινθίας σε ίσες περίπου αποστάσεις από τη θάλασσα και τον ορεινό όγκο του νομού. Είναι χτισμένο αμφιθεατρικά σε υψόμετρο 740 μ. και με πανοραμική θέα στον Κορινθιακό και Σαρωνικό κόλπο. Το Κρυονέρι είναι το κεφαλοχώρι της περιοχής και ένα από τα μεγαλύτερα χωριά της ημιορεινής Κορινθίας. Νοτιοδυτικά του χωριού υψώνεται το όρος Βέσιζα (1.207 μ.) που αποτελεί το φυσικό όριο προς το οροπέδιο της Στυμφαλίας. Από το βουνό αυτό πηγάζει ο ποταμός Ελισσώνας, ο οποίος διασχίζει το Κρυονέρι πριν χυθεί στον Κορινθιακό Κόλπο, στο Κιάτο.
Ο πληθυσμός του χωριού είναι 768 κάτοικοι. Ανήκει στο Δήμο Σικυωνίων. Στο χωριό λειτουργούν Νηπιαγωγείο, Δημοτικό Σχολείο. και Γυμνάσιο. Κύρια ασχολία των κατοίκων είναι η γεωργία.
Ιστορικά Στοιχεία
Το χωριό κατοικείται από αρχαιοτάτων χρόνων όπως καταμαρτυρούν τα αρχαιολογικά ευρήματα του οικισμού (μυκηναϊκό νεκροταφείο στη θέση "Παναγιά" με 10 θολωτούς τάφους σε 3 επίπεδα, ακριβώς δίπλα από το σημερινό νεκροταφείο), μυκηναϊκή ακρόπολη στη θέση Χάνι Κουτρουμπή, βαραθρώδες Σπήλαιο ύστερης νεολιθικής εποχής, Ασκληπιείο και βυζαντινό μοναστήρι στη θέση Λέχοβα, κλπ.
Το χωριό υπήρχε κατά την επανάσταση του 1821. Αυτό επιβεβαιώνεται από ένα αντιμήσιο ενός ναού του χωριού όπου αναγράφεται ότι ο ναός εγκαινιάσθηκε το 1821. Το Κρυονέρι συμμετείχε ενεργά στον αγώνα του 1821 για την αποτίναξη του Τούρκικου ζυγού. Ο Θεόδωρος Κολοκοτρώνης, μαζί με τον υπουργό των Στρατιωτικών Ανδρέα Λόντο, ήρθε στο Σούλι και όρισε ως αρχηγό της ομάδας του Κρυονερίου τον Στεργιόπουλο. Το έγγραφο του διορισμού του Στεργιόπουλου σώζεται μέχρι σήμερα. Μετά την επανάσταση, φεύγοντας οι Μπεκήρ Αγάς και Ντελή Αγάς, που είχαν στη δικαιοδοσία τους όλη την περιοχή, άφησαν ορισμένα συμβόλαια, κιτάπια, που έδειχναν σε ποιον Έλληνα ανήκει η κάθε τοποθεσία, πώς ποτίζονται τα κτήματα κ.ά. Αυτά τα κιτάπια είχαν ισχύ μέχρι τελευταία.
Μέχρι το 1912 οι άνδρες φορούσαν φουστανέλες και οι γυναίκες βλάχικα μισοφόρια, σεγκούνες, κεντητές ποδιές και μεταξωτά μαντήλια. Ο τελευταίος φουστανελοφόρος ήταν ο Αλέξιος Παππάς που πέθανε το 1968 σε ηλικία 96 ετών. Τα πρώτα ευρωπαϊκά κοστούμια εμφανίσθηκαν στο χωριό από τους ελληνοαμερικανούς μετανάστες που ήρθαν να πολεμήσουν στον πόλεμο του 1912. Οι ιερείς μέχρι το 1928 φορούσαν την τσιάκα. Ο πρώτος αυτοκινητόδρομος που συνέδεε το χωριό με το Κιάτο κατασκευάστηκε το 1957 και ο ηλεκτρισμός ήρθε στο χωριό στις 29 Δεκεμβρίου 1962. Ο καθεδρικός ναός της Αγίας Τριάδας είναι βασιλικού ρυθμού και κατασκευάστηκε το 1880.
Ο πληθυσμός του χωριού έχει παραμένει επί αιώνες σταθερός, καταδεικνύοντας τη δυνατότητα της εύφορης περιοχής να ζήσει τους κατοίκους της.
Κλίμα
right|thumb|Κρυονέρι Κορινθίας - Θέα προς τον [[Κορινθιακός Κόλπος|Κορινθιακό Κόλπο |282 px]] Η περιοχή φημίζεται για το περίφημο υγιεινό της κλίμα και τον καθαρό αέρα. Στις δεκαετίες του '50 και του '60 αποτελούσε παραθεριστικό θέρετρο, την εποχή που η παραλία δεν βρισκόταν σε ιδιαίτερη εκτίμηση, λόγω των κουνουπιών και της ελονοσίας. Μάλιστα την εποχή που η φυματίωση βρισκόταν σε έξαρση, πολλοί ασθενείς νοίκιαζαν δωμάτια σε οικογένειες του χωριού για την καλοκαιρινή περίοδο, επειδή ακριβώς το κλίμα ήταν άριστο. Μάλιστα λόγω του ότι οι κλίνες στα σπίτια δεν επαρκούσαν, πολλοί διέμεναν σε σκηνές στο δάσος, έξω από το μοναστήρι της Λέχωβας. Γνωστό είναι επίσης το Κρυονέρι και για τον από ατμοσφαιρική και αστρονομική άποψη σπάνιο ουρανό του (θέση του Αστεροσκοπείου Κρυονερίου).
Οικονομία
Η οικονομία του χωριού είναι κυρίως αγροτική. Καλλιεργείται κυρίως η ελιά και η σταφίδα (Κορινθιακή και Σουλτανίνα).
Πληθυσμός
Το Κρυονέρι γνώρισε σημαντική αύξηση του πληθυσμού του την περίοδο 1879 - 1940, ωστόσο έκτοτε ο πληθυσμός του έχει μειωθεί ελαφριά.
Ιερά Μονή Κοίμησης Θεοτόκου Λέχοβας
right|thumb|Ιερά Μονή Λέχοβας |282 px Σε απόσταση 4 χλμ. Νοτιοδυτικά από το Κρυονέρι, σε υψόμετρο 1050μ βρίσκεται η Ιερά Μονή Κοίμησης Θεοτόκου Λέχοβας. Σύμφωνα με την άποψη πολλών ειδικών το όνομα "Λέχοβα" είναι σλαβικής προέλευσης και σημαίνει "τόπος με πράσινο, λιβάδι, πεδιάδα". Είναι κτισμένη στις υπώρειες του ελατόφυτου όρους Τιτάν ή Βέσιζα. Το καθολικό της μονής είναι Βυζαντινός ναός, σταυροειδής, εγγεγραμμένου τύπου, δικιόνιος με οκταγωνικό τρούλο που στηρίζεται σε δύο κίονες και δύο πεσσούς. Στη νότια πλευρά του καθολικού είναι προσαρτημένο μονόχωρο παρεκλήσιον (6×3.10μ). Το δάπεδο του κυρίως ναού και του παρεκκλησίου είναι στρωμένο με πρωτότυπα μαρμαροθετήματα, με κύρια την παράσταση του "Πενταόμφαλου", που χρονολογούνται από τον 11ο -12ο αι. μ.Χ. Η εικόνα της Παναγίας της Λεχοβίτισσας, στον τύπο της "Παναγίας του Πάθους" ή "Παναγία η Αμόλυντος" χρονολογείται στον 17ο αι. μ.Χ, εποχή που υπέστη ανακαίνιση το μοναστήρι. και είναι έργο του Ζακυνθινού Αγιογράφου Θεοδώρου Παπαντώνη του λεγομένου και Γεωργαντά. Η Μονή λειτουργεί ως Γυναικεία κοινόβιος με περίπου 10 μοναχές.
Θολωτοί Τάφοι Μυκηναϊκής εποχής
Στη θέση "Παναγιά", δίπλα στο νεκροταφείο του χωριού σώζεται μυκηναϊκός ταφικός περίβολος με 10 θολωτούς τάφους λαξευμένους σε τρία επίπεδα στην πλαγιά της κοιλάδας του Ελισσώνα. Οι τάφοι χρησίμευσαν στο παρελθόν σαν καταφύγιο των κατοίκων σε περιόδους επιδρομών καθώς και σαν κρησφύγετο ανταρτών στην περίοδο της Κατοχής.
Σπήλαιο Λέχοβας
Σε απόσταση 800μ Β.-ΒΑ. από την Ι. Μ. Λέχοβας βρίσκεται το Σπήλαιο της Λέχοβας και απέχει 17 χλμ. νοτιοδυτικά της Αρχαίας Σικυώνας. Πρόκειται για βαραθρώδες έγκοιλο που αποτελείται από μία κύρια αίθουσα το μεγαλύτερο τμήμα της οποίας καταλαμβάνει όγκος πεσμένων βράχων που προέρχονται από κατακρήμνιση τμημάτων της οροφής του. Στο σπήλαιο πραγματοποιήθηκε σωστική ανασκαφή από την Εφορεία Παλαιοανθρωπολογίας –Σπηλαιολογίας τα έτη 1995,1997,1999 2000, 2001 και 2003 ύστερα από αλλεπάλληλες λαθρανασκαφικές επεμβάσεις. Από την προκαταρκτική μελέτη των ευρημάτων, κυρίως των ειδωλίων, συνάγεται ότι ο χρόνος χρήσης του σπηλαίου -Ιερού ορίζεται από το β΄ μισό του 6ου αι. π.X μέχρι το τέλος του 4ου ή τις αρχές του 3ου αι π.X. Το είδος των ευρημάτων, αγγεία και ειδώλια, παραπέμπει σε κάποια λατρεία ή λατρείες με την οποία σχετίζονται οι τύποι ειδωλίων (γυναικείοι σανιδόμορφοι τύποι όρθιων και καθιστών μορφών, ο τύπος του Απόλλωνα με λύρα, σειληνοί με χειροποίητο σώμα που στηρίζονται στην ουρά τους, ειδώλια Πανός, ζωόμορφα και πτηνόμορφα ειδώλια). Βέβαιη πάντως είναι η λατρεία των νυμφών η οποία μαρτυρείται από αναθηματικές επιγραφές σε όστρακα.
Αστρονομικός Σταθμός Κρυονερίου
right|thumb|Αστεροσκοπείο Κρυονερίου |282 px Νοτιοδυτικά του χωριού, σε υψόμετρο 1.000 περίπου μέτρων, κατασκευάσθηκε το 1974-1975 ο «Κοργιαλένειος Αστρονομικός Σταθμός Κρυονερίου» (γνωστός περισσότερο ως «Αστεροσκοπείο Κρυονερίου»), με το μεγαλύτερο τότε τηλεσκόπιο στην Ελλάδα. Το κατοπτρικό τηλεσκόπιο των 122 cm κατασκευής Grubb Parsons με το οποίο εκτελούνται όλα τα προγράμματα νυκτερινής αστρονομίας και είναι ένα από τα μεγαλύτερα των Βαλκανίων. Ο σταθμός διαθέτει ξενώνα όπου φιλοξενούνται Έλληνες και ξένοι αστρονόμοι που εργάζονται στο τηλεσκόπιο. Υπάρχει επίσης και ένας θάλαμος κενού για αλουμίνωση κατόπτρων. Κάθε Αύγουστο, το Ινστιτούτο Αστρονομίας και Αστροφυσικής (ΙΑΑ)οργανώνει στον Σταθμό Κρυονερίου ημέρες "Ανοιχτών Θυρών" στην διάρκεια των οποίων πραγματοποιούνται οργανωμένες επισκέψεις κοινού, σχολείων, κ.λ.π.
Εκπολιτιστικός και Μορφωτικός Σύλλογος Νέων Κρυονερίου
Ο Εκπολιτιστικός και Μορφωτικός σύλλογος Νέων Κρυονερίoυ ιδρύθηκε το 1985 στο χωριό Κρυονέρι Κορινθίας, από μέλη της νεολαίας του χωριού και αριθμεί σήμερα 140 εγγεγραμμένα και ενεργά μέλη ηλικίας από 18 έως 40 χρονών.
Αθλητικός Ποδοσφαιρικός Σύλλογος Κρυονερίου ΑΕΤΟΣ
μικρογραφία|150x150εσ|Έμβλημα του ΑΠΣΚ Αετός Ο Αθλητικός Ποδοσφαιρικός Σύλλογος Κρυονερίου ΑΕΤΟΣ ιδρύθηκε το 1958 από τους κατοίκους του χωριού οι οποίοι είχαν ως όνειρο τους τη δημιουργία μιας ποδοσφαιρικής ομάδας. Αγωνίζεται στην Β' ερασιτεχνική κατηγορία της Κορινθίας. Τα χρώματα της ομάδας είναι το κίτρινο και το μαύρο.
Οργάνωση Υποστήριξης Νέων «Φιλοξενία»
Η Οργάνωση Υποστήριξης Νέων «Φιλοξενία» είναι μια μη κυβερνητική οργάνωση (ΜΚΟ) και η νομική της μορφή είναι Αστική μη Κερδοσκοπική Εταιρεία. Ιδρύθηκε την 1η Δεκεμβρίου 1995 και από τον Ιούλιο του 1997 λειτουργεί το πρώτο Κέντρο Πληροφόρησης Νέων στην Ελλάδα, στην ορεινή αγροτική Κοινότητα του Κρυονερίου Κορινθίας.
Εκδηλώσεις
right|thumb|Κρυονέρι Κορινθίας - Πανοραμική θέα |282 px
Εξωτερικοί σύνδεσμοι
Κρυονερι Κατηγορία:Δήμος Σικυωνίων
Ιωάννης ο Δαμασκηνός
Ο Άγιος Ιωάννης ο Δαμασκηνός (περ. 676 – 4 Δεκεμβρίου 749) ήταν Βυζαντινός μοναχός και ιερέας. Γεννήθηκε στη Δαμασκό —εξ ου και το προσωνύμιό του— και ανήκε σε εξέχουσα οικογένεια. Ο πατέρας του Σέργιος, ήταν διοικητής της Δαμασκού, που ήταν τότε υποταγμένη στους Σαρακηνούς και «υπουργός» οικονομικών του Αμπντέλ- Μαλέκ (685- 705) χαλίφη των Αράβων. Η οικογενειακή κατάσταση του Ιωάννη προσδιόρισε και τις σπουδές του. Ο πατέρας του εξαγόρασε την ελευθερία τού αιχμαλώτου μοναχού και άριστου διδασκάλου από τη Νότια Ιταλία, τού Κοσμά τού Σικελού, ο οποίος ανέλαβε την εκπαίδευση του Ιωάννη στους βασικούς τομείς της γνώσεως, δηλαδή την αριθμητική, την γεωμετρία, τη μουσική, την αστρονομία, τη ρητορική, τη φιλοσοφία του Πλάτωνα και αυτήν του Αριστοτέλη.
Ο Άγιος Ιωάννης Δαμασκηνός διαδέχθηκε τον πατέρα του στην υπηρεσία του χαλίφη και κατέλαβε ανάλογο αξίωμα κατά την εποχή του χαλίφη Ουαλίντ (705-715). Τελικά όμως, αφού απαρνήθηκε τα εγκόσμια αξιώματα, με προτροπή του Πατριάρχη Ιεροσολύμων Ιωάννη Ε΄ χειροτονήθηκε πρεσβύτερος και εγκαταστάθηκε στη μονή του αγίου Σάββα, κοντά στα Ιεροσόλυμα. Εκεί έζησε όλη του τη ζωή μελετώντας και συγγράφοντας, κυρίως μουσικά έργα.
Ήταν εικονόφιλος και πολέμησε με σφοδρότητα τους εικονομάχους Αυτοκράτορες Λέοντα Γ' τον Ίσαυρο και τον γιο του Κωνσταντίνο Ε΄. Γράφοντας επιστολές, ζητούσε από τον λαό της Πόλης να τιμά τις εικόνες. Αναφέρεται, ότι ο Λέων Γ΄ διέταξε να μιμηθούν τη γραφή τού Ιωάννη και να στείλουν στο χαλίφη πλαστή επιστολή του, με την οποία να φαίνεται, ότι ο Ιωάννης προσέφερε (τάχα) τη Δαμασκό στους Βυζαντινούς. Ο χαλίφης πείστηκε και τού έκοψε το δεξί χέρι, το οποίο όμως γιατρεύτηκε ως εκ θαύματος. Τότε έγραψε τον πρώτο ειρμό τού Κανόνα τού Α΄ ήχου «Σού η τροπαιούχος δεξιά, θεοπρεπώς εν ισχύϊ δεδόξασται».
Χάρη στην ευγλωττία του ονομάσθηκε και «Χρυσορρόας», ενώ για το πλούσιο μουσικό του έργο ονομάστηκε «Μαΐστωρ της μουσικής». Ανακηρύχθηκε άγιος. Η Ορθόδοξη Εκκλησία και η Καθολική εορτάζουν τη μνήμη του στις 4 Δεκεμβρίου. Επίσης αναγνωρίζεται ως άγιος από τη Λουθηρανική και την Αγγλικανική Εκκλησία.
Εξωτερικοί σύνδεσμοι
Κατηγορία:Σύροι συγγραφείς Κατηγορία:Σύροι κληρικοί Κατηγορία:Βυζαντινοί υμνογράφοι Κατηγορία:Δαμασκός Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Χριστιανοί άγιοι του 8ου αιώνα Κατηγορία:Εικονομαχία Κατηγορία:Σύροι θεολόγοι Κατηγορία:Σύροι υμνογράφοι
BBC Canada
Το BBC Canada είναι κρατικός τηλεοπτικός σταθμός του BBC, ο οποίος μεταδίδεται στην Αγγλική και Γαλλική γλώσσα. Ο σταθμός εστιάζει στις Βρετανικές παραγωγές και πολλά προγράμματα του σταθμού. Το BBC Canada ανήκει στην Corus Entertainment, με μειοψηφικό μερίδιο να κατέχει το BBC Worldwide.
Ως μέρος της Βρετανικής τηλεοράσης, το BBC Worldwide διαχειρίζεται το διαδικτυακό μαγαζί του BBC Canada το οποίο πουλάει διάφορες παραγωγές του BBC, όπως το Top Gear και το Doctor Who.
Εξωτερικοί σύνδεσμοι
Κατηγορία:Καναδικοί τηλεοπτικοί σταθμοί Κατηγορία:Διεθνείς τηλεοπτικοί σταθμοί του BBC Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2001
Όσσα Λάρισας
μικρογραφία Η Όσσα είναι χωριό και κοινότητα του Δήμου Τεμπών. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Δήμου Νέσσωνος, του οποίου ήταν δημοτική περιφέρεια. Η απογραφή του 2011 κατέγραψε 530 κατοίκους στο χωριό και 456 κατοίκους στην κοινότητα. Η κοινότητα καλύπτει έκταση 13,509 χλμ 2.
Διατελέσαντες πρόεδροι της Κοινότητας Όσσης
Η Κοινότητα συστάθηκε στις 31 Αυγούστου 1912 με με την απόσπαση του οικισμού Ασαρλίκ από το δήμο Νέσσωνος και τον ορισμό του ως έδρα της κοινότητας. Ο οικισμός μετονομάστηκε σε Όσσα στις 2 Δεκεμβρίου 1932 και λειτούργησε ως κοινότητα Όσσης ως το 1998, οπότε καταργήθηκε.
Κλόντια Κολμπ
Η Κλόντια Κολμπ (Claudia Anne Kolb, 19 Δεκεμβρίου 1949) είναι Αμερικανίδα πρώην κολυμβήτρια, δύο φορές χρυσή ολυμπιονίκης και πρώην κάτοχος παγκοσμίων ρεκόρ σε τέσσερα αγωνίσματα.
Όσσα Λάρισας
Διατελέσαντες πρόεδροι της Κοινότητας Όσσης
Η γιορτή και το πανηγύρι γίνεται κάθε χρόνο στις 17 του Γενάρη, στη γιορτή του Αγίου Αντωνίου πολιούχο του χωριού.
Κλόντια Κολμπ
Γεννήθηκε στις 19 Δεκεμβρίου του 1949. Στις 21 Αυγούστου του 1966 κατέρριψε στο Λίνκολν το παγκόσμιο ρεκόρ στα 200 μ. μικτής, με επίδοση 2.27.8. Το 1967 συνέχισε να είναι από τις πρωταγωνίστριες του αθλήματος καθώς στις 18 Αυγούστου, στη Φιλαδέλφεια (Πενσυλβάνια) έκανε παγκόσμιο ρεκόρ στα 200 μ. μικτής με 2.25.0.
Όσσα Λάρισας
Παραπομπές
Κατηγορία:Χωριά του νομού Λάρισας Κατηγορία:Δήμος Τεμπών
Κλόντια Κολμπ
Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 400 μ. μικτής, με χρόνο 5.04.7. Την επόμενη ημέρα, στις 25 Αυγούστου, επίσης στο Λος Άντζελες, κατέρριψε το παγκόσμιο ρεκόρ και στα 200 μ. μικτής με χρόνο 2.23.5.
Συμμετοχή της Βραζιλίας στους Θερινούς Ολυμπιακούς Αγώνες 2020
Η Βραζιλία θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Από το ντεμπούτο της στους αγώνες το 1920, έχει πάρει μέρος σε όλες τις εκδόσεις των Ολυμπιακών Αγώνων, εκτός από αυτήν του 1928.
Παραπομπές
Βραζιλία Θερινοί Ολυμπιακοί Αγώνες 2020
Βίκτορ Μπανκς
Βιογραφία
Το μεγαλύτερο από 6 παιδιά, ο Μπανκς μεγάλωσε στην Δε Βάλεϊ της Ανγκουίλας. Ο πατέρας του απεβίωσε όταν εκείνος ήταν έφηβος. Εργάστηκε στην αρχή ως καθηγητής στο Γυμνάσιο της Βάλεϊ από το 1964 ως το 1968. Εν συνεχεία παρακολούθησε μαθήματα στο Πανεπιστήμιο των Παρθένων Νήσων, όπου απέκτησε μπάτσελορ στις κοινωνικές επιστήμες το 1972. Έπειτα φοίτησε στη Νέα Σχολή Κοινωνικών Ερευνών στη Νέα Υόρκη, από όπου απέκτησε πτυχίο Μάστερ στις πολιτικές επιστήμες.
Έπειτα από τη διεξαγωγή επαναληπτικής εκλογής το 1985 εξελέγη βουλευτής στη Νότια Βάλεϊ με το ADP. Επέστρεψε στην έδρα της Βόρειας Βάλεϊ μέχρι και τις γενικές εκλογές του 2010. Από το 1994 μέχρι και την απώλεια της έδρας του, μετά τις εκλογές του 2010, υπηρέτησε σε οικονομικό χαρτοφυλάκιο.
Μετά τη νίκη του AUF στις εκλογές του 2015 (με 6 από τις συνολικά 7 έδρες) επανέκτησε την έδρα στη Νότια Βάλεϊ και έγινε επικεφαλής υπουργός (μετονομάστηκε σε Premier -πρωθυπουργό- στις 13 Μαΐου 2019). Έπειτα από τις εκλογές του 2020 αντικαταστάθηκε στην πρωθυπουργία από τον Έλις Ουέμπστερ.
Παραπομπές
Κατηγορία:Επικεφαλής υπουργοί της Ανγκουίλας Κατηγορία:Πρωθυπουργοί της Ανγκουίλας
Άορνος
Η Άορνος Πέτρα ή απλά Άορνος (αρχαία ελληνικά: Ἄορνος (άρθρο: ο ή η), ) ήταν οχυρώτατη ορεινή τοποθεσία της Ινδίας, η οποία πολιορκήθηκε και κατελήφθη από τον Μέγα Αλέξανδρο, «στο αποκορύφωμα της καριέρας του ως του μεγαλύτερου πολιορκητή στην ιστορία», σύμφωνα με τον σύγχρονο βιογράφο του Μεγάλου Αλεξάνδρου Ρόμπιν Λέιν Φοξ (Robin Lane Fox). Βρίσκεται στο σημερινό Πακιστάν.
Χρονολογία-τοποθεσία
Η πολιορκία έλαβε χώρα τον χειμώνα του 327π.Χ προς την άνοιξη του 326 π.Χ. Η τοποθεσία ταυτίσθηκε ικανοποιητικά με το σύγχρονο βουνό Πιρ-Σαρ (Pir-Sar) στο διαμέρισμα Σουάτ, στο Πακιστάν, από τον Άουρελ Στάιν (Sir Aurel Stein) το 1926, και έχει επιβεβαιωθεί και από τους αρχαιολόγους. Το Πιρ-Σαρ βρίσκεται λίγα χιλιόμετρα δυτικά του Ινδού ποταμού και βόρεια του ποταμού Μπουνέρ (Buner) στο βόρειο Πακιστάν, πολύ κοντά στα σημερινά σύνορα με το βόρειο Αφγανιστάν, βόρεια της πόλης Άττοκ ή Αττόκ (Attock) της Πενταποταμίας (της σημερινής περιοχής Παντζάμπ του Πακιστάν).
Η Άορνος Πέτρα και οι ινδικές δυνάμεις που την περιφρουρούσαν αποτελούσαν σαφώς απειλή για τη γραμμή τροφοδοσίας των στρατευμάτων του Μεγάλου Αλεξάνδρου, η οποία απλωνόταν, επικίνδυνα ευάλωτη, πάνω από τον μεγάλο ορεινό όγκο της νοτιο-κεντρικής Ασίας, την οροσειρά του Ινδοκαυκάσου (Χίντου Κους ή Ινδοκούς), ως πίσω στο σημερινό Μπαλκ ή Μπαλχ (αρχαία ελληνικά: Ζαρίασπα ή Βάκτρα). Ο Αρριανός αναφέρει ως κυριότερη αιτία της πολιορκίας την ηρωική επιθυμία που είχε ο Μέγας Αλέξανδρος να ξεπεράσει, ως απόγονός του, τον ίδιο τον Ηρακλή, ο οποίος φέρεται να είχε αποτύχει να την καταλάβει κατά το μυθολογικά παρελθόν. Σύμφωνα με τον Αρριανό («Αλεξάνδρου Ανάβασις»), η Άορνος Πέτρα βρισκόταν μεταξύ του Γουραίου ποταμού και της κοιλάδας του Ινδού ποταμού. Ο Γουραίος ποταμός βρίσκεται μεταξύ του Ιμάου όρους (σημερινά δυτικά Ιμαλάια στο βόρειο Πακιστάν) και του Σουάστη ποταμού (σημερινός Σουάτ ή Swat, στο ΒΔ Πακιστάν), ο οποίος βρίσκεται μετά τον Υδάσπη ποταμό (σημερινός Τζέλουμ), της περιοχής Παντζάμπ στο ΒΑ Πακιστάν.
Ιστορικό πλαίσιο - υπόβαθρο πριν την πολιορκία
Είναι γνωστό από τους ιστορικούς που ακολουθούσαν την εκστρατεία του Μεγάλου Αλεξάνδρου στην Ινδία, ότι, στην προέλαση προς τα ανατολικά, η κύρια δύναμη του μακεδονικού στρατού φαίνεται να πέρασε μέσω του Κυβέριου Περάσματος (Khyber Pass) το οποίο ήταν και είναι ένα πέρασμα μεταξύ των βουνών, που σήμερα συνδέει το σύγχρονο Αφγανιστάν με το Πακιστάν. Ωστόσο, μια μικρότερη δύναμη, υπό την αρχηγία του ίδιου του Μεγάλου Αλεξάνδρου, πέρασε από μια άλλη βόρεια διαδρομή, συναντώντας στον δρόμο της, τον χειμώνα του 326 π.Χ., το φρούριο της Αόρνου. Η τοποθεσία αυτή είχε υψηλή μυθολογική σημασία για τους Έλληνες, καθώς, σύμφωνα με τον μύθο, ο Ηρακλής είχε αποτύχει να την καταλάβει, Είχε προηγηθεί ή κατάληψη των Ώρων η οποία πιθανολογείται ότι βρισκόταν κάπου στη δυτική όχθη του Ινδού). Η τελευταία αυτή επιτυχία των Μακεδόνων ήταν σημαντική διότι οι υπερασπιστές των Βαζίρων αντελήφθησαν ότι ήταν σε δυσχερή θέση και αφού εγκατέλειψαν νύχτα την πόλη τους κατέφυγαν σε οχυρή τοποθεσία. Το ίδιο έπραξαν και άλλοι Ινδοί οι οποίοι εγκατέλειπαν μαζικά τις πόλεις τους και κατέφευγαν σε το φυσικό φυσικό οχυρό της Αόρνου Πέτρας.
Ο Ηφαιστίων και ο Περδίκκας στο μεταξύ οχύρωσαν την Οροβάτιδα (σήμερα Πεσαβάρ ή Πεσαουάρ) και έζευξαν με γέφυρα τον Ινδό ποταμό. Ο Μέγας Αλέξανδρος, αφού μετέτρεψε σε φρούρια τα Ώρα και τα Μάσσαγα (σημ. Τσακνταρά), οχύρωσε τα Βάζιρα ως πόλη, μετέβη στον Ινδό όπου είχε καταληφθεί η πόλη Πευκελαώτιδα και ακολουθούμενος από τους Ινδούς διοικητές της περιοχής, Κωφαίο και Ασσαγέτη, κατέλαβε πολλές μικρές παραποτάμιες πόλεις. Στα Εμβόλιμα, κοντά στην Άορνο Πέτρα, εγκατέστησε τον στρατηγό Κρατερό με διαταγές να συγκεντρώσει εφόδια για μακρόχρονη πολιορκία. Σε περίπτωση, που η Άορνος Πέτρα δεν έπεφτε με έφοδο, θα επεδίωκε την εξάντληση των υπερασπιστών της.
Οχύρωση
Η περιοχή της Αόρνου, ήταν μια καλά ενισχυμένη οχυρή θέση, στο βουνό με τα αρκετά στενά φαράγγια, σε μία στροφή του άνω ρου του Ινδού ποταμού. Το φρούριο βρισκόταν σε μια επίπεδη κορυφή στην οποία υπήρχε επάρκεια νερού που παρέχονταν από φυσικές πηγές και ήταν αρκετά ευρύ, ώστε να καλλιεργείται. Οι φύλακές του πίστευαν ότι δεν κινδύνευαν από ασιτία σε περίπτωση επίθεσης – πολιορκίας.
Οι αρχαίες πηγές δεν συμφωνούν όλες στην περιγραφή αυτού του οχυρού:
Πολιορκία
Φάση 1η: Γειτονικές φυλές που αυτομόλησαν ή χρηματίσθηκαν, παραδόθηκαν ή συμμάχησαν με τον Μέγα Αλέξανδρο και προσφέρθηκαν να τον οδηγήσουν στο καλύτερο σημείο πρόσβασης του φρουρίου της Αόρνου Πέτρας. Ολόκληρη η στρατιά πλέον προέλασε προς το σημείο της Αόρνου Πέτρας, που τους υπέδειξαν οι Ινδοί αυτόμολοι, και στρατοπέδευσε.
Ο Πτολεμαίος που έγραψε το βιβλίο «Περί των Πράξεων του Αλεξάνδρου», το οποίο δεν σώθηκε, αλλά αναφέρεται στο έργο του Αρριανού, «Αλεξάνδρου Ανάβασις», και ο γραμματέας και στρατηγός του Μεγάλου Αλεξάνδρου ο Ευμένης ο Καρδιανός, των οποίων τα κείμενα παρείχαν τις βασικές βιβλιογραφικές αναφορές για όλα αυτά στους μεταγενέστερους, πιστοποιούν ότι ο Μέγας Αλέξανδρος ενίσχυσε τις δυνάμεις του που στρατοπέδευαν προς τα δυτικά και τις περιφρούρησε με φράκτη και τάφρο. Αρριανός, «Αλεξάνδρου Ανάβασις», Βιβλίο Τέταρτο, παράγραφος 30: «[30] Τῇ μὲν δὴ πρώτῃ ἡμέρᾳ ὡς ἐπὶ στάδιον ἔχωσεν αὐτῷ ὁ στρατός. ἐς δὲ τὴν ὑστεραίαν οἵ τε σφενδονῆται σφενδονῶντες ἐς τοὺς Ἰνδοὺς ἐκ τοῦ ἤδη κεχωσμένου καὶ ἀπὸ τῶν μηχανῶν βέλη ἀφιέμενα ἀνέστελλε τῶν Ἰνδῶν τὰς ἐκδρομὰς τὰς ἐπὶ τοὺς χωννύοντας. καὶ ἐχώννυτο αὐτῷ ἐς τρεῖς ἡμέρας ξυνεχῶς τὸ χωρίον. τῇ τετάρτῃ δὲ βιασάμενοι τῶν Μακεδόνων οὐ πολλοὶ κατέσχον ὀλίγον γήλοφον ἰσόπεδον τῇ πέτρᾳ. καὶ Ἀλέξανδρος οὐδέν τι ἐλινύων ἐπῆγε τὸ χῶμα ξυνάψαι ἐθέλων τὸ χωννύμενον τῷ γηλόφῳ, ὅντινα οἱ ὀλίγοι αὐτῷ ἤδη κατεῖχον. Οἱ δὲ Ἰνδοὶ πρός τε τὴν ἀδιήγητον τόλμαν τῶν ἐς τὸν γήλοφον βιασαμένων Μακεδόνων ἐκπλαγέντες καὶ τὸ χῶμα ξυνάπτον ἤδη ὁρῶντες, τοῦ μὲν ἀπομάχεσθαι ἔτι ἀπείχοντο, πέμψαντες δὲ κήρυκας σφῶν παρὰ Ἀλέξανδρον ἐθέλειν ἔφασκον ἐνδοῦναι τὴν πέτραν, εἴ σφισι σπένδοιτο. γνώμην δὲ ἐπεποίηντο ἐν τῷ ἔτι διαμέλλοντι τῶν σπονδῶν διαγαγόντες τὴν ἡμέραν νυκτὸς ὡς ἕκαστοι διασκεδάννυσθαι ἐπὶ τὰ σφέτερα ἤθη. καὶ τοῦτο ὡς ἐπύθετο Ἀλέξανδρος, ἐνδίδωσιν αὐτοῖς χρόνον τε ἐς τὴν ἀποχώρησιν καὶ τῆς φυλακῆς τὴν κύκλωσιν τὴν πάντῃ ἀφελεῖν. καὶ αὐτὸς ἔμενεν ἔστε ἤρξαντο τῆς ἀποχωρήσεως• καὶ ἐν τούτῳ ἀναλαβὼν τῶν σωματοφυλάκων καὶ τῶν ὑπασπιστῶν ἐς ἑπτακοσίους κατὰ τὸ ἐκλελειμμένον τῆς πέτρας ἀνέρχεται ἐς αὐτὴν πρῶτος, καὶ οἱ Μακεδόνες ἄλλος ἄλλῃ ἀνιμῶντες ἀλλήλους ἀνῄεσαν. καὶ οὗτοι ἐπὶ τοὺς ἀποχωροῦντας τῶν βαρβάρων τραπόμενοι ἀπὸ ξυνθήματος, πολλοὺς μὲν αὐτῶν ἐν τῇ φυγῇ ἀπέκτειναν, οἱ δὲ καὶ πεφοβημένως ἀποχωροῦντες κατὰ τῶν κρημνῶν ῥίψαντες σφᾶς ἀπέθανον. εἴχετό τε Ἀλεξάνδρῳ ἡ πέτρα ἡ τῷ Ἡρακλεῖ ἄπορος γενομένη καὶ ἔθυεν ἐπ´ αὐτῇ Ἀλέξανδρος καὶ κατεσκεύασε φρούριον, παραδοὺς Σισικόττῳ ἐπιμελεῖσθαι τῆς φρουρᾶς, ὃς ἐξ Ἰνδῶν μὲν πάλαι ηὐτομολήκει ἐς Βάκτρα παρὰ Βῆσσον, Ἀλεξάνδρου δὲ κατασχόντος τὴν χώραν τὴν Βακτρίαν ξυνεστράτευέ τε αὐτῷ καὶ πιστὸς ἐς τὰ μάλιστα ἐφαίνετο». . Αυτό αυξάνει την πιθανότητα στην περιοχή να ιδρύθηκε μια ακόμα Αλεξάνδρεια πόλη με τα χαρακτηριστικά της μακεδονικής φρουράς, με το όνομα Αλεξάνδρεια Άορνος ή Αλεξάνδρεια Αόρνου Πέτρας, αλλά προς το παρόν δεν υπάρχει σχετική αρχαιολογική επιβεβαίωση. Τα σήματα φωτιάς που χρησιμοποιούσε το μακεδονικό σώμα προειδοποίησαν επίσης τους υπερασπιστές της Αόρνου Πέτρας με αποτέλεσμα να χρειαστούν δύο ημέρες επιπλέον αψιμαχίες στα στενά φαράγγια και τον Αλέξανδρο να εξαναγκάζεται σε ανασύνταξη των δυνάμεών του.